text: Brækkede kæben på eks-kæreste
  02 maj 2011 kl. 07.27
  En 32-årig mand bankede søndag aften sin eks-kæreste så eftertrykkeligt, at hun blev indlagt på sygehuset med kompliceret kæbebrud. Samtidig snikkede han en 23-årig mandlig nabo med en kniv.
  Politiet har ikke fået lov til at afhøre den 43-årige kvinde på sygehuset. Derfor er der endnu ikke taget stilling til, om den 32-årige skal fremstilles i grundlovsforhør.
  
  Misbrugsmiljø
  Overfaldet skete i et misbrugsmiljø på Lumbyesvej i Fredericia. Kvinden var på besøg hos den 32-årige, som har været hendes kæreste.
  På et tidpunkt slog han kvidnen voldsomt. Hun vaklede ud af lejligheden og bankede på hos naboen. 
  Den 32-årige kom til - og i sin vrede kom det til håndgemænd med naboen. Den 32-årige trak en kniv og tilføjede naboen, en 23-årig mand, overfladiske snitsår. 
  Den 32-årige stak efter episoden af. Han blev anholdt i løbet af mandag og er til afhøring.
  